
​​​
ថ្ងៃ                   ​​   ខែមាឃ ឆ្នាំខាល ចត្វាស័ក ព.ស.២៥៦៦
   រាជធានីភ្នំពេញ ថ្ងៃទី         ​ខែ           ឆ្នាំ២០២៣
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ
របាយការណ៍បូកសរុបសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ ប្រចាំខែមករា ឆ្នាំ២០២៣។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន សម្ដេចក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម
 

      ករណីស្ថានទម្ងន់ទោសនៃសញ្ចារកម្ម  ជនសង្ស័យបានធ្វើសកម្មភាពគ្រប់​គ្រងចាត់ចែងជនរងគ្រោះឲ្យបំរើសេវាផ្លូវភេទតម្លៃពី១០-២០ដុល្លារអាមេរិក ដោយជនសង្ស័យយកកម្រៃ១០ដុល្លារក្នុងមួយលើកៗ។ ចំណែក ករណីសញ្ចារកម្មទាក់ទងនឹងពេស្យាចារកុមារ ជនសង្ស័យបានធ្វើសកម្មភាពគ្រប់​គ្រងចាត់ចែងជនរងគ្រោះឲ្យបម្រើសេវាផ្លូវភេទតម្លៃពី១៥-២៥ដុល្លារអាមេរិក ដោយជនសង្ស័យយកកម្រៃ៥ដុល្លារក្នុងមួយលើកៗ។ ករណីទាំងនេះត្រូវបានសមត្ថកិច្ចចាប់ឃាត់ខ្លួនបញ្ជូនទៅសាលាដំបូងរាជធានី-ខេត្តដើម្បីចាត់ការតាមនីតិវិធីច្បាប់។

ករណីរូបភាពនិងសម្ភារៈអាសអាភាស ជនសង្ស័យស្គាល់ជនរងគ្រោះតាមរយៈប្រព័ន្ធបណ្ដាញសង្គម(Telegram)ស្រឡាញ់គ្នា រួចណាត់ជួបគ្នារួមភេទ និងបានថតវីដេអូនៅផ្ទះសំណាក់បានជាច្រើនដង ហើយជនសង្ស័យបានផ្ញើវីដេអូឲ្យម្ដាយមីងជនរងគ្រោះមើល មួយករណីទៀត ជនសង្ស័យបានលួងលោមសុំឲ្យជនរងគ្រោះថតរូបអាក្រាតកាយ និងថតជាវីដេអូលេងប្រដាប់ភេទខ្លួនឯងផ្ញើរឲ្យគេមើលតាម(Messenger Facebook និងផ្ញើរតាមTelegram) ក្រោយមកជនសង្ស័យក៏បានគំរាមកំហែងឲ្យជនរងគ្រោះទៅរួមភេទជាមួយ បើមិនធ្វើតាម នឹងយករូបភាពអាក្រាតកាយ និងវីដេអូមកបង្ហោះជាសាធារណៈ ករណីទាំងពីរខាងលើ ដឹងដល់ម្ដាយ-មា្ដយមីងក៏បានប្ដឹងសមត្ថកិច្ចឃាត់ខ្លួនកសាងសំណុំរឿងបញ្ជូនទៅសាលាដំបូងរាជធានីភ្នំពេញដើម្បីផ្ដន្ទាទោស​តាមច្បាប់។


ករណីរួមភេទជាមួយអនីតិជនអាយុក្រោម១៥ឆ្នាំ ជនសង្ស័យស្គាល់គ្នាតាមប្រព័ន្ធហ្វេសប៊ុក(Facebook) ជនសង្ស័យបានលួងលោម ធ្វើសកម្មភាពរួមភេទបានសម្រេចជាច្រើនលើក ករណីផ្សេងទៀត ជនសង្ស័យជាពូបង្កើតជនរងគ្រោះ បានធ្វើសកម្មភាលួងលោមក្មួយស្រីបង្កើតរួមភេទបានជាច្រើនលើក មួយករណីទៀតជនសង្ស័យ បានយករថយន្ដមកធ្វើនៅការរ៉ាសរថយន្ដរបស់ម្ដាយមីងជនរងគ្រោះ ហើយជនសង្ស័យបានលួងលោមជនរងគ្រោះរួមភេទបានសម្រេចជាច្រើនលើក ករណីទាំង០៤ខាងលើនេះឪពុក-ម្តាយជនរងគ្រោះដឹងក៏បានប្តឹងសមត្ថកិច្ចឃាត់ខ្លួនកសាងសំណុំរឿងបញ្ជូនទៅសាលាដំបូងខេត្ត ដើម្បីផ្ដន្ទាទោស​តាមច្បាប់។

ករណីអំពើអាសប្រឆាំងនឹងអនីតិជនអាយុក្រោម១៥ឆ្នាំ ជនសង្ស័យស្គាល់ជនរងគ្រោះតាមរយៈប្រព័ន្ធបណ្ដាញសង្គម រួចណាត់ជួបជនរងគ្រោះនៅហាងកាហ្វេមួយកន្លែង ពេលជួបគ្នាហើយជនសង្ស័យបានលួងលោមឲ្យមកផ្ទះជនសង្ស័យដើម្បីឲ្យឪពុកម្ដាយបានស្គាល់ ពេលជនរងគ្រោះចូលក្នុងផ្ទះជនសង្ស័យបានធ្វើសកម្មភាពអោប ថើបនិងស្ទាបខ្លួនប្រាណជនរងគ្រោះ ករណីផ្សេងទៀតជនសង្ស័យបានចាប់កុមារីរងគ្រោះចូលក្នុងផ្ទះ ហើយបានយកម្រាមដៃរុកចូលប្រដាប់ភេទ មួយករណីទៀតជនសង្ស័យជាព្រះសង្ឃនៅក្នុងវត្តព្រះក្រាល ជិតផ្ទះជនរងគ្រោះ ពេលជនរងគ្រោះទៅលេងក្នុងវត្តជនសង្ស័យតែងតែឲ្យសម្ភារៈផ្សេងៗដូចជាប្រាក់ មី​ កាហ្វេ ប៊ីចេង ស្ករ ទឹកក្រូច សាប៊ូ ក្រោយមកជនសង្ស័យបានធ្វើសកម្មភាពចាប់អោប ថើប និងច្របាច់ដោះជនរងគ្រោះ ករណីខាងលើ ពេលដឹងដល់ឪពុក-ម្ដាយជនរងគ្រោះ ក៏បានប្តឹងសម​ត្ថកិច្ចឃាត់ខ្លួនកសាងសំណុំរឿងបញ្ជូនទៅសាលាដំបូងរាជធានី-ខេត្តដើម្បីផ្ដន្ទាទោសតាមច្បាប់។

          

II-ការងារបង្ការ.ទប់ស្កាត់
១-ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស   និងអំពើធ្វើអាជីវកម្មផ្លូវភេទ  និងអប់​រំពលករ 
ចំណាកស្រុកដោយខុសច្បាប់៖
កម្លាំងជំនាញ នៃស្នងការដ្ឋាននគរបាលខេត្តចំនួន០៦  បានចុះផ្សព្វផ្សាយច្បាប់ស្ដីពីការបង្ក្រាប​អំពើជួញដូរ
មនុស្ស                   និងអំពើធ្វើអាជីវកម្មផ្លូវភេទដល់អាជ្ញាធរមូលដ្ឋាន  ប្រជាពលរដ្ឋ ​   និងសិស្សានុសិស្សបានចំនួន៣៨លើក 
មនុស្សចំនួន៦,២០៥នាក់ (ស្រី៣៦៨៧នាក់)ក្នុងនោះមាន៖ 
     -ខេត្តក្រចេះបានចំនួន១០លើក             
 =៣៦៨នាក់(ស្រី២៧៥នាក់)
     -ខេត្តព្រះវិហារបានចំនួន២៤លើក          
 =៤,៩៨៦នាក់(ស្រី២,៩៥២នាក់)     
-ខេត្តសៀមរាបបានចំនួន០១លើក        
 =៧០នាក់(ស្រី២០នាក់)
-ខេត្តកំពង់ធំបានចំនួន០១លើក        
 =៣៣២នាក់(ស្រី១៧៩នាក់)
-ខេត្តបន្ទាយមានជ័យបានចំនួន០១លើក   =២១៤នាក់(ស្រី១៥៣នាក់)
-ខេត្តស្វាយរៀងបានចំនួន០១លើក        
 =២៣៥នាក់(ស្រី១០៨នាក់)
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៧ បានចុះល្បាតឃ្លាំមើលគោលដៅសង្ស័យប្រព្រឹត្តបទល្មើសបានចំនួន២២លើក ក្នុងនោះមាន៖ ខេត្តព្រៃវែង០៣លើក, ក្រចេះ០១លើក, បាត់ដំបង០៨លើក, ព្រះវិហារ០៤លើក ,តាកែវ០២លើក ,កោះកុង០១លើក និងបន្ទាយមានជ័យ០៣លើក។
៣-ការងារចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖


         -កម្លាំងជំនាញ នៃស្នងការដ្ឋាននគរបាលខេត្តចំនួន០៥ បានធ្វើបច្ចុប្បន្នភាពទិន្នន័យស្ថិតិ និងធ្វើកិច្ចសន្យាហាមឃាត់ការប្រព្រឹត្តបទល្មើសសញ្ចារកម្ម ដល់ម្ចាស់អាជីវកម្ម ផ្ទះសំណាក់ ហាងម៉ាស្សាខារ៉ាអូខេបានចំនួន២០៥គោលដៅ មនុស្ស៥៦៤នាក់(ស្រី៤២១នាក់) ក្នុងនោះមាន៖



- ខេត្តកែប  បានចំនួន១៥គោលដៅ              មនុស្ស១៤៧នាក់(ស្រី១២២នាក់)



-ខេត្តតាកែវ បានចំនួន៨២គោលដៅ   មនុស្ស៩១នាក់(ស្រី៣៣នាក់)

-ខេត្តបន្ទាយមានជ័យ បានចំនួន៣៥គោលដៅ   មនុស្ស២០៣នាក់(ស្រី១៥៧នាក់)
                                        - ខេត្តស្វាយរៀង បានចំនួន០៤គោលដៅ   មនុស្ស១០នាក់  (ស្រី០១នាក់)

                              - ខេត្តក្រចេះ បានចំនួន៦៩គោលដៅ   មនុស្ស១១៣នាក់  (ស្រី១០៨នាក់)


    ៤-ការចុះធ្វើវេទិការសាធារណៈភូមិឃុំ សង្កាត់មានសុវត្ថិភាព៖



-កម្លាំងជំនាញ នៃស្នងការដ្ឋាននគរបាលខេត្តចំនួន០៤ បានចូលរួមធ្វើវេទិការសាធារណៈភូមិឃុំសង្កាត់មានសុវត្ថិភាពបានចំនួន១,០០០លើក  មានមនុស្ស​ ចូលរួមចំនួន១៣.៨៥៣នាក់(ស្រី៧.៤៤៨នាក់) ក្នុងនោះមាន៖


                - ខេត្តមណ្ឌលគីរី បានចំនួន៣៨លើក     មនុស្សចូលរួមចំនួន៤១៧នាក់  (ស្រី២០០នាក់)



- ខេត្តព្រៃវែង  បានចំនួន៥៥លើក     មនុស្សចូលរួមចំនួន២.៩៣៩នាក់  (ស្រី១,៤០៣នាក់)



- ខេត្តស្វាយរៀង  បានចំនួន៨៣២លើក     មនុស្សចូលរួមចំនួន៨.៧២៧នាក់  (ស្រី៤,៩៧១នាក់)



- ខេត្តកោះកុង  បានចំនួន៧៥លើក     មនុស្សចូលរួមចំនួន១.៧៧០នាក់  (ស្រី៨៧៤នាក់)
៥-ការងារទប់ស្កាត់ពលករឆ្លងដែនទៅរកការងារធ្វើនៅក្រៅប្រទេសដោយខុសច្បាប់៖


-កម្លាំងជំនាញ នៃស្នងការដ្ឋាននគរបាលខេត្តបន្ទាយមានជ័យបានធ្វើការងារបង្ការទប់ស្កាត់ពលរដ្ឋខ្មែរដែលធ្វើចំណាក
ស្រុកទៅប្រទេសថៃដោយខុសច្បាប់បាន​ចំនួន០១លើកមនុស្សចំនួន០៥នាក់​​(ស្រី០១នាក់)អនីតិជន០២នាក់។ បានសាក​សួរព័ត៌មាន ដើម្បីស្វែងរកមេខ្យល់ និងបាន​​ធ្វើកិច្ចសន្យាអប់រំ ណែនាំកុំឲ្យចំណាកស្រុកខុសច្បាប់ទៅក្រៅប្រទេសបន្តទៀត  រួចបញ្ជូនទៅលំនៅដ្ឋានវិញ។
III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវៈ
   ក-ក្នុងខែមករាឆ្នាំ២០២៣នេះ កម្លាំងជំនាញបានសម្ភាសន៍ពលរដ្ឋខ្មែរ និងជនបរទេសដែលបាន​ដាក់ពាក្យ​សុំចុះ​
បញ្ជីការរៀបអាពាហ៍ពិពាហ៍ចំនួន១៥៨នាក់(ស្រី២០នាក់)មាន១៥សញ្ជាតិ ក្នុងនោះជនជាតិកូរ៉េខាងត្បូង៣៨នាក់(ស្រី០៦នាក់),អាមេរិក៤២នាក់(ស្រី០៧នាក់),ចិន៤៥នាក់(ស្រី០២នាក់),អូស្រ្តាលី១២នាក់(ស្រី០២នាក់) ,កាណាដា០៣នាក់-ស្រី០១នាក់,បារាំង០៦នាក់,រុស្សី០១នាក់, ជប៉ុន០១នាក់, ឥណ្ឌា០១នាក់,អាឡឺម៉ង់០១នាក់,ថៃ០២នាក់(ស្រី០១នាក់,ម៉ាឡេស៊ី០៣នាក់,ស្វីស០១នាក់, វៀតណាម០១នាក់(ស្រី) និងប៉ាគីស្ថាន០១នាក់ ។  និង​វាយ​​តំលៃ​បញ្ជូន​ឲ្យក្រុម​ការងារ​​ច្រក​ចេញ-​​ចូល​​​​​តែ​​មួយ១០៩នាក់-ស្រី១៤នាក់។
    -បានប្រមូលព័ត៌មានពីសុខទុក្ខពលរដ្ឋខ្មែរដែលរៀបការ  ទៅរស់នៅក្រៅប្រទេសតាមរយៈ​​​ទូរស័ព្ទបានចំនួន០៨នាក់(ស្រី០៥នាក់)(ប្រទេសកូរ៉េខាងត្បូង)មានសេចក្ដីសុខធម្មតា។


ខ-បានសម្ភាសន៍ជនរងគ្រោះបញ្ជូនមកពីប្រទេសចិនចំនួន១២នាក់(ស្រី) ជាលទ្ធផល 


    -រងគ្រោះដោយអាពាហ៍ពិពាហ៍ផ្ទុយពីឆន្ទៈចំនួន០៥នាក់។  



-ស្នាក់នៅដោយខុសច្បាប់០៧នាក់់។

             ជនរងគ្រោះខាងលើទៅតាមរយៈមេខ្យល់​ផ្សេងៗគ្នាមិនស្គាល់អត្តសញ្ញាណ បច្ចុប្បន្នប្រគល់ឲ្យមន្ទីរសង្គមកិច្ចអតីតយុទ្ធជន និងយុវនីតិសម្បទា ដើម្បីស្ដារនីតិសម្បទា។

       
គ- ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសទាំងស្របច្បាប់    មិនស្របច្បាប់  ដាច់ការ 

ទាក់ទង និងត្រឡប់មកវិញដោយខ្លួនឯង រួមមានៈ
         - ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់ការទាក់ទងពីស្នងការដ្ឋាននគរ​បាល​​​​​​​​​​រាជ​​​​​​​​​ធា​នី​​​-​​ខេត្ត​​​​​​​ទាំង​២៥ ​ចំនួន២១៨,០៩៦នាក់(ស្រី៩៧,២៣៤នាក់)អនីតិជន៣,៥៦៨នាក់ (ស្រី១.២៩៧នាក់) ។

+ ពលករចេញទៅដោយស្របច្បាប់១៦២,៩៦៧ នាក់ (ស្រី៧៣,៤៧៦នាក់) អនីតិជន៣១៥នាក់ ​(ស្រី៩៨នា​​​ក់)។

+ ពលករចេញទៅដោយមិនស្របច្បាប់​ចំនួន៥៤,៤៤៦នាក់(ស្រី២៣,៤៦១នាក់)អនីតិជន៣.១៤៤នាក់​​(ស្រី​១,១៧០នាក់)។

+ ពលករដាច់ការទាក់ទង៦៨៣នាក់(ស្រី២៩៧នាក់)អនីតិជន១០៩នាក់​​(ស្រី២៩)។

-ទិន្នន័យពលរដ្ឋខ្មែរធ្វើចំណាកស្រុកត្រឡប់មកវិញដោយខ្លួនឯងពីក្រៅប្រទេសទាំងស្របច្បាប់​ និងមិនស្របច្បាប់ ពីស្នង​ការ​ដ្ឋាន​នគរ​​​​បាល​​​​​រាជធានី​​-ខេត្ត​ សរុប​ចំនួន១២៦.៨២៣នាក់(ស្រី៥៨.៤០២នាក់) អនីតិជនចំនួន៤៣៩នាក់(ស្រី១៦២នាក់) ។
២- លទ្ធផលបង្ក្រាប
  កម្លាំងជំនាញនៃនាយកដ្ឋាន  ស្នងការដ្ឋាននគរបាលរាជធានី-ខេត្ត និងកងរាជអាវុធហត្ថលើផ្ទៃប្រទេសខិត​ខំប្រមូលព័ត៌មានស្រាវជ្រាវបង្រ្កាប​អំពើជួញ​ដូរ​មនុស្ស និងអំពើធ្វើអាជីវកម្មផ្លូវភេទបានចំនួន១៣ករណី​/០៩ករ​ណី(បើប្រៀប​ធៀបខែធ្នូ)កើន០៤ករណី ស្មើនឹង៤៤,៤៤% ឃាត់ខ្លួនជនសង្ស័យបញ្ជូនទៅ​សាលាដំ​​​​​​​​​បូ​ង​បាន​​​​ចំនួន១៤នាក់(ស្រី០៣នាក់) ក្នុងនោះជនបរទេស០១នាក់(ជនជាតិវៀតណាម)សង្គ្រោះ​​​​​ជន​រង​គ្រោះ​បានចំនួន២២នាក់ ​អាយុក្រោម១៥ឆ្នាំ១២នាក់,​អាយុ១៥-១៧ឆ្នាំ០៣នាក់និងអាយុ១៨ឆ្នាំឡើង០៧នាក់(ប្រគល់​​ឲ្យមន្ទីរសង្គមកិច្ច០៨នាក់ និងគ្រួសារចំនួន១៤នាក់)។
ក-អំពើជួញដូរមនុស្ស (គ្មាន) 
       

ខ- អំពើធ្វើអាជីវកម្មផ្លូវភេទ​
  
សរុបចំនួន១៣ករណី/០៦ករណី កើន០៤ករណី  ជនសង្ស័យចំនួន១៤នាក់(ស្រី០៣នាក់)ក្នុងនោះជនសង្ស័យជាជនជាតិវៀតណាម០១នាក់ សង្គ្រោះ​​ជន​រង​​គ្រោះ​​ចំនួន២២នាក់   អាយុក្រោម​​​១៥ឆ្នាំ១២នាក់ ,  អាយុ១៥-១៧ឆ្នាំ០៣នាក់ និងអាយុ១៨ឆ្នាំឡើង០៧នាក់ ​(ប្រគល់ឲ្យមន្ទីរសង្គមកិច្ច០៨នាក់ និង១៤នាក់ប្រគល់​​ឲ្យគ្រួសារ)។

- ស្ថានទម្ងន់ទោសនៃសញ្ចារកម្ម
       ០១ករណី   ជនសង្ស័យ០២នាក់

- សញ្ចារកម្មទាក់ទងនឹងពេស្យាចារកុមារ
       ០១ករណី   ជនសង្ស័យ០១នាក់

- រូបភាពនិងសម្ភារៈអាសអាភាស
       ០២ករណី   ជនសង្ស័យ០២នាក់
                                                                                                                                                                            

- អំពើរួមភេទជាមួយអនីតិជនអាយុក្រោម១៥ឆ្នាំ
       ០៤ករណី   ជនសង្ស័យ០៤នាក់

- អំពើអាសប្រឆាំងនឹងអនីតិជនអាយុក្រោម១៥ឆ្នាំ
       ០៥ករណី   ជនសង្ស័យ០៥នាក់

                                                                               (ក្នុងនោះជនជាតិវៀតណាម០១នាក់)។
IV​-សន្និដ្ឋាន- វាយតម្លៃ       
១-ចំណុចល្អ
- មានទូរស័ព្ទHotline(1288) និងFacebook page របស់នាយកដ្ឋានសម្រាប់ទទួលព៌ត័មាន។
- ការអនុវត្តវិធានការទប់ស្កាត់  សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅ
ក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធ។​

         ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


   -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។


  -កិច្ចសហការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាពខ្ពស់។

   -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិត្រូវត្រឡប់មកវិញមិនទាន់ច្បាស់លាស់។​​
V​-ទិសដៅអនុវត្តបន្ត
          ១-បង្កើនការអនុវត្តវិធានការបង្ការទប់ស្កាត់និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋ
ទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរ​បា​​​លជាតិ។

២-ធ្វើបច្ចុប្បន្នភាពពលករចំណាកស្រុកទៅក្រៅប្រទេស និងពលករត្រឡប់មកវិញទាំងស្របច្បាប់ និងមិន
ស្របច្បាប់ ដើម្បីគ្រប់​គ្រង​​​​និងមានវិធានការទប់ស្កាត់។

៣-បន្តសម្ភាសន៍ពលរដ្ឋខ្មែរ   និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូល
ព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ     និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបាន
រៀបការរួច​ទៅរស់នៅក្រៅប្រទេស។

៤-សហការជាមួយប្រទេសក្នុងតំបន់    និងក្រសួងស្ថាប័នពាក់ព័ន្ធជួយសង្គ្រោះ   ជនរងគ្រោះឲ្យបាន​ទាន់
ពេលវេលា ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។

៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ    និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា 
ដើម្បីធ្វើអធិការកិច្ចទីភ្នាក់ងារជ្រើសរើសពលករ។   

៦-ជំរុញការអនុវត្តដីកាស្វែងរកចាប់ខ្លួនជនល្មើសដែលមានសុពលភាព  ករណីសេសសល់មុខសញ្ញាកំពុង
អនុវត្តបន្តឲ្យមានប្រសិទ្ធភាព។

៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​ភេ​ទ​​​​​​​​​​​
លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។

៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA   និងសមត្ថកិច្ច
ដទៃទៀត  ដើម្បីប្រមូលព័ត៌មានស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ  លើគោល​ដៅ 
រាជធានី​ភ្នំពេញ, សៀម​រាប, ខេត្ត​ព្រះសីហនុ និងបណ្ដាខេត្តពាក់ពន្ធ័មួយចំនួនទៀត។ 

៩-បន្តសហការជាមួយអង្គការមិនមែនរដ្ឋាភិបាលមួយចំនួនដូចជា APLE, IJM, IOM, AIM, Plan International, Chab Dai, Child Fund, CPU, DR និងគំរោង ASEAN .ACT ព្រមទាំង​អង្គការ​ពាក់ព័ន្ធមួយចំនួនទៀត ប្រមូលព័ត៌មានស្រាវជ្រាវស៊ើបអង្កេតនិងបង្ក្រាបពាក់ព័ន្ធអំពើជួញដូរមនុស្ស និងអំពើធ្វើអាជីវកម្មផ្លូវភេទលើស្ត្រីនិងកុមារ។ ព្រមទាំងបង្កើន​​សមត្ថភាពជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុកខុស​ច្បាប់ដល់សិស្សានុសិស្សនៅតាមសាលារៀនក៏ដូចជា​ប្រជាពលរដ្ឋតាមសហគមន៍។

១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើសអំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

​          ​​​ 
គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ


r2s





     ត.ប  ប្រធានក្រុមការងារអនុវត្តច្បាប់


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍ សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

